पाएं अपने शहर की ताज़ा ख़बरें और फ्री ई-पेपरडाउनलोड करें
हिसार । आदमपुर के एक अस्पताल में ऑपरेशन के बाद एक महिला मरीज की तबीयत बिगडऩे से उसकी मौत हो गई। मृतक महिला के परिजनों ने डॉक्टर पर लापरवाही का आरोप लगाया है। उन्होंने घटना के बाद अस्पताल में भी हंगामा दिया। मृतक के परिवार वालों का आरोप है कि गुर्दे की जगह मरीज की पित्त की थैली का ऑपरेशन कर दिया गया। मामले की सूचना पुलिस को दी गई। पुलिस ने महिला के शव का पोस्टमार्टम करवाया है।
फतेहाबाद के गांव बीघड़ निवासी रामस्वरूप ने बताया कि उसकी पत्नी राजबाला को गुर्दे में पत्थरी थी। इसके लिए राजबाला को आदमपुर के एक निजी अस्पताल में 7 जून शुक्रवार को भर्ती करवाया। अस्पताल सर्जन डॉक्टर ने 2 बजे उसका ऑपरेशन कर दिया। रामस्वरूप का कहना है कि डॉक्टर ने लापरवाही बरतते हुए राजबाला का गुर्दे की जगह पित्त की थैली का ऑपरेशन कर दिया।
ऑपरेशन के बाद उसके पेट में सूजन आ गई। शनिवार को राजबाला की सूजन अधिक आने व तबीयत अधिक बिगड़ जाने के चलते उसकी मौत हो गई। पति का आरोप है कि डॉक्टर ने उसकी पत्नी की मौत के बाद उसे ओपीडी रूम में बुलाया और कहा कि राजबाला की हार्ट अटैक के कारण मौत हो गई है। अचानक महिला की मौत की खबर पर परिजन भड़क उठे। मामले की सूचना मिलने पर पुलिस मौके पर पहुंची। परिजनों ने डॉक्टर पर के खिलाफ मामला दर्ज करने की बात कही। बाद में शव को पोस्टमार्टम के लिए हिसार लाया गया।
फिलहाल 174 की हुई कार्रवाई : आईओ
मामले की जांच कर रहे आईओ सुरेश कुमार का कहना है कि फिलहाल पुलिस ने 174 की कार्रवाई कर शव परिजनों को सौंप दिया है। मृतका की पोस्टमार्टम रिपोर्ट के बाद ही तय हो पाएगा की असलियत में मामला क्या है।
नहीं बरती लापरवाही : डॉ. कृष्ण
कृष्ण सर्जिकल अस्पताल के डॉक्टर कृष्ण कुमार ने कहा कि परिजनों द्वारा लगाया गया आरोप निराधार है। मरीज को गुर्दे व पित्त की थैली दोनों जगह पत्थरी थी। आपरेशन में कोई लापरवाही नहीं बरती गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn